Gelúke wol man din bedarf
Gelúke wol man din bedarf·
bi fúre in luft vf erde vnd in dem mer·
swc kvnst ein man gelernet hat·
dv́ frumt im an dich niht·
svͤz ist din kvnft din scheiden scharf·
dv richest ermest svnder wer·
dv leistes vngeheissen tat·
dv trúgest zv̊versiht
din wildes welzen wunderlich·
verre vs menschlich gedenken ist gestrichen·
mit sinnen vnbegrifeklich·
ist der ursprung vs dem dv kvmst geslichen·
dv stest den argen ofte bi·
din wirt gefroͤit der boͤse vnd ǒch der gůte·
ich wên es nieman wissende si·
mit welhem dienste man an dich helfe mv̊te·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse